व्हाइट सूट में दिखे हैंडसम, फैंस ने पूछा 'दीपिका कैसी हैं?
Ranveer Singh Fans Reactions; Video Goes Viral In New York इस दौरान वह ऑल व्हाइट सूट में काफी हैंडसम लग रहे हैं। इसी इवेंट से जुड़ा एक वीडियो सामने आया है, जिसमें वह फैंस से बातचीत करते हुए नजर आए।
रणवीर सिंह हाल ही में न्यूयॉर्क में टिफनी एंड कंपनी के कार्यक्रम में शामिल हुए। इस दौरान वह ऑल व्हाइट सूट में काफी हैंडसम लग रहे हैं। इसी इवेंट से जुड़ा एक वीडियो सामने आया है, जिसमें वह फैंस से बातचीत करते हुए नजर आए।
फैंस को दिया फ्लाइंग किस
वीडियो में रणवीर कार्यक्रम स्थल के बाहर दिखाई दे रहे हैं। इस दौरान वह पर उनके कई फैंस इकट्ठा हो गए। जैसे ही उनके फैंस ने उन्हें देखा, तो तुरंत उसका नाम चिल्लाने लगे। इस दौरान रणवीर ने आगे आकर उनकी तरह हाथ हिलाया और फ्लाइंग किस भी दिया।
फैंस ने पूछा- दीपिका कैसी हैं?
वीडियो में कुछ फैंस “रणवीर आई लव यू। बोल रहे हैं। वहीं कुछ लोगों ने एक्टर से पूछा दीपिका कैसी हैं? जिस पर उन्होंने जवाब दिया, 'अच्छी हैं'।
एनबीए चैंपियन ड्वेन वेड से की मुलाकात
सोशल मीडिया पर इवेंट के अंदर का एक और वीडियो सामने आया है। जिसमें रणवीर को एनबीए चैम्पियन ड्वेन वेड और एक्ट्रेस गेब्रियल यूनियन के साथ बातचीत करते देखा जा सकता है। बता दें, रणवीर भारत के लिए एनबीए के ब्रांड एंबेसडर हैं। वहीं इस इवेंट में हॉलीवुड से कई बड़े सितारे शामिल हुए।
रणवीर सिंह का वर्कफ्रंट 
रणवीर को आखिरी बार रोहित शेट्टी की फिल्म सर्कस में देखा गया था, हालांकि फिल्म बॉक्स-ऑफिस पर बुरी तरह पिट गई थी। अब वह जल्द ही करण जौहर द्वारा निर्देशित रॉकी और रानी की प्रेम कहानी में दिखाई देंगे। इस फिल्म में आलिया भट्ट, जया बच्चन, शबाना आजमी और धर्मेंद्र हैं। इससे पहले करण जौहर निर्देशित फिल्म 28 अप्रैल, 2023 को रिलीज होने वाली थी। लेकिन अब ये फिल्म 28 जुलाई, 2023 हो सिनेमाघरों में रिलीज होगी।